ইয়াহিয়া ফোফানা
ইয়াহিয়া ফোফানা (ফরাসি: Yahia Fofana; জন্ম: ২১ আগস্ট ২০০০) হলেন একজন ফরাসি–আইভোরীয় পেশাদার ফুটবল খেলোয়াড়। তিনি বর্তমানে ফরাসি ক্লাব আঁজে এবং কোত দিভোয়ার জাতীয় দলের হয়ে গোলরক্ষক হিসেবে খেলেন। ২০১৬ সালে, ইয়াহিয়া ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২৩ সালে কোত দিভোয়ারের হয়ে আন্তর্জাতিক পর্যায়ে অভিষেক করেছেন; কোত দিভোয়ারের জার্সি গায়ে তিনি এপর্যন্ত ১৪ ম্যাচে অংশগ্রহণ করেছেন।